Նա դիմում է գրել համայնքի դատախազին, օմբուդսմենին` հայտնելով. «Ծեծի-ստորացման ու սպառնալիքների տակ ինձանից կորզվել է կեղծ ցուցմունք Արման եւ Արմեն եղբայրների դեմ: Այդ ծեծի հետեւանքները դեռ կան մարմնիս վրա, եւ խնդրում եմ ձեզանից՝ ինձ ուղարկել դատաբժշկի զննման»: Մալաթիա համայնքի դատախազության աշխատակիցը (անունը չի ճշտել)` ոչնչով չի տարբերվել ոստիկաններից. սկսել է հայհոյել նրան, դուրս է վռնդել՝ սպառնալով. «Էդ տղաներին բաց կթողնենք, բայց դու կնստես զրպարտության համար»: Մ.Կարապետյանն իրեն մեղավոր է զգում. «Երկու անմեղ մարդու մեղք եմ առել ինձ վրա, ամենաստոր մարդու նման եմ ինձ պահել, բայց ո՞վ լիներ իմ տեղը ու դա չաներ»: